Diari Oficial de la Generalitat Valenciana


Sumari del DOGV 5938, del 22-01-2009 (2009/463)

RESOLUCIÓ de 26 de juny de 2008, de la Direcció General per al Canvi Climàtic, per la que s'atorga a l'empresa Ferro Spain, SA l'autorització ambiental integrada per a una indústria de fabricació de frites per a esmalts, colors inorgànics i composicions vítries d'impressió al terme municipal d'Almassora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/463


Data del document
:   26-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Almassora
    * empresa privada
    * ceràmica

RESOLUCIÓ de 26 de juny de 2008, de la Direcció General per al Canvi Climàtic, per la que s'atorga a l'empresa Ferro Spain, SA l'autorització ambiental integrada per a una indústria de fabricació de frites per a esmalts, colors inorgànics i composicions vítries d'impressió al terme municipal d'Almassora. [2009/463]  
Vistos els documents que es troben en l'expedient 069/06 IPPC, instruït a instàncies de l'empresa Ferro Spain, SA, a fi d'obtenir l'autorització ambiental integrada per a una indústria de fabricació de frites per a esmalts, colors inorgànics i composicions vítries d'impressió, s'emet aquesta resolució de conformitat amb els següents  
Antecedents de fet  
Primer. Amb data 22 de maig de 2006, Pedro Juan Hausdorff, en representació de l'empresa Ferro Spain, SA, amb CIF A-48027981, presenta en la Conselleria de Territori i Habitatge una sol·licitud d'autorització ambiental integrada per a una indústria de fabricació de frites per a esmalts, colors inorgànics i composicions vítries d'impressió ubicada a la carretera nacional 340, quilòmetre 62,5, d'Almassora (Castelló), i que es detalla en l'annex I.  
A la sol·licitud s'adjunta l'informe de compatibilitat urbanística de l'Ajuntament d'Almassora, de data 17 de novembre de 2005.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 10 de juliol de 2006 es rep un informe del Servei de Protecció de l'Ambient Atmosfèric en matèria de contaminació acústica, en el qual se sol·licita la presentació de documentació complementària.  
Així mateix, amb dates 13 de juliol i 9 d'agost de 2006 es reben informes d'Avaluació Ambiental Estratègica i de l'Ajuntament d'Almassora, en els quals es fa constar la suficiència de la documentació presentada.  
Quart. Posteriorment l'empresa planteja modificacions al projecte presentat amb la sol·licitud d'autorització ambiental integrada per la qual cosa, amb data 5 de març de 2007, presenta nova documentació que és remesa de nou a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Cinqué. Amb dates 27 d'abril i 20 d'agost de 2007, l'empresa aporta nova documentació, a requeriment d'aquesta conselleria, en matèria de contaminació acústica i avaluació ambiental.  
Sisé. Amb data 31 de maig de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5523).  
Durant aquest període no es presenten al·legacions al projecte ni a aquesta conselleria ni a l'Ajuntament d'Almassora. En l'expedient consta el certificat de la informació pública.  
Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 2 d'octubre de 2007 aquesta Conselleria envia un ofici de requeriment de documentació a l'empresa, en matèria de residus industrials, la qual l'esmena el 23 d'octubre de 2007.  
Vuité. Amb data 22 d'octubre de 2007 l'Ajuntament d'Almassora emet un informe favorable en matèria de les seues competències.  
S'ha rebut un informe del Servei d'Avaluació d'Impacte Ambiental, en el qual se sol·licita la presentació de documentació complementària, que és requerida per aquesta Conselleria amb data 25 d'octubre de 2007 i esmenada per l'empresa el 14 de novembre del mateix any.  
Nové. Respecte a la intervenció de l'organisme de conca en la tramitació de l'expedient, amb data 30 novembre de 2007 es rep un informe de la Confederació Hidrogràfica del Xúquer, en el qual es requereix la presentació de documentació complementària a fi d'acreditar suficientment la inexistència d'abocament al domini públic hidràulic, que és esmenada per l'empresa el 28 de febrer de 2008.  
Així mateix, amb data 13 de febrer de 2008 es rep un informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa, en el qual s'estableixen unes condicions que s'han tingut en compte en aquesta resolució.  
Amb data 27 de maig de 2008, la Confederació Hidrogràfica emet un informe favorable subjecte al compliment de diverses condicions.  
Deu. Amb data 18 de gener de 2008 es rep un informe del Servei de Protecció de l'Ambient Atmosfèric en matèria d'emissions, en el qual se sol·licita la presentació de documentació complementària, que és esmenada per l'empresa el 28 de febrer.  
Així mateix, amb data 24 de gener de 2008 es rep un informe del Servei de Residus Urbans sobre l'informe preliminar de situació del sòl.  
Onze. Amb data 6 de febrer de 2008 la directora general de Gestió del Medi Natural emet la declaració d'impacte ambiental, en la qual s'estima acceptable, només a l'efecte ambiental i sense perjudici de les autoritzacions administratives prèvies que se li apliquen, el Projecte bàsic de la societat Ferro Spain, SA, sempre que el projecte es desenvolupe d'acord amb les previsions de l'estudi d'impacte ambiental i les condicions i prescripcions que s'indiquen en l'esmentada declaració d'impacte ambiental.  
Dotze. Amb data 20 de juny de 2008 es realitza el tràmit d'audiència a l'interessat.  
Tretze. Amb data 26 de juny de 2008 la Comissió d'Anàlisi Ambiental Integrada celebra una sessió ordinària i decideix aprovar la proposta de resolució de l'expedient 069/06 IPPC de sol·licitud d'autorització ambiental integrada, promogut per Ferro Spain, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en els epígrafs 3.3 i 4.2 de l'annex I de la Llei 2/2006.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Ferro Spain, SA l'autorització ambiental integrada per a una indústria de fabricació de frites per a esmalts, colors inorgànics i composicions vítries d'impressió ubicada a la carretera nacional 340, quilòmetre 62,5, d'Almassora (Castelló), d'acord amb el Projecte bàsic d'autorització ambiental integrada amb dates de visat 26 d'abril de 2006 i 2 de març de 2007, i subscrit per Francisco Blasco Sánchiz, la qual queda inscrita en el Registre General d'Instal·lacions IPPC de la Comunitat Valenciana amb el número 292-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus descrits en la documentació i que, per tant, s'autoritzen són els següents:  
  
\* \* \* \* \*  
(\*) Nous focus que s'han d'executar.  
Hi ha 28 punts d'emissió addicional, amb una duració global d'emissió d'un 5 per 100 del temps de funcionament de la planta, per la qual cosa no es consideren focus, d'acord amb l'article 42 del Decret 833/1975, que desplega la Llei 38/1972, de protecció de l'ambient atmosfèric.  
Així mateix, també són considerades com a emissió addicional les emissions canalitzades de laboratoris:  
Els valors límit d'emissió per als focus canalitzats descrits i la periodicitat de controls por ECMQA seran els següents:  
(1) Forns que utilitzen com a comburent aire o qualsevol mescla aire-oxigen   
(2) Forns que utilitzen com a comburent exclusivament oxigen  
  
\* \* \* \* \*  
  
  
\* \* \* \* \*  
  
\* \* \* \* \*  
(3) Arsènic, cobalt, níquel, seleni, crom lV  
(4) Arsènic, cobalt, níquel, seleni, crom lV, antimoni, plom, crom III, coure, manganés, vanadi, estany  
Els valors límit d'emissió de contaminants provinents de forns elèctrics de frites-secció forns porcellana [focus 10-1(1-FR), 10-1(2-FR)] són el següents:  
(1) Arsènic, cobalt, níquel, seleni, crom lV  
(2) Arsènic, cobalt, níquel, seleni, crom lV, antimoni, plom, crom lll, coure, manganés, vanadi, estany.  
Els valors límit d'emissió de contaminants provinents de forns elèctrics de colors-secció calcinació (focus CO 04/74/7\* i COB 06/05/4\*) són:  
1.2. Control de les emissions  
A fi d'evitar l'emissió difusa de pols, l'emmagatzemament i manipulació de materials pulverulents s'haurà de realitzar en les condicions següents:  
Instal·lacions d'emmagatzemament tancades.  
Tancament i despolvorització dels sistemes de transport de materials pulverulents.  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
Els sistemes correctors hauran d'actuar després de la fase d'aprofitament energètic o refredament, si s'escau.  
Quan es canvie la mòlta dels esmalts a via seca, en els molins s'hauran d'instal·lar filtres de mànegues amb captadors de partícules.  
S'ha de realitzar un autocontrol i registre continu d'algun paràmetre de funcionament que justifique la bondat de les mesures correctores adoptades. L'esmentat paràmetre d'operació serà triat per l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
Respecte a la presa de mostres i l'expressió de resultats, s'han de complir les condicions següents:  
a) Punts de presa de mostra: els focus canalitzats s'ubicaran després de l'actuació dels sistemes correctors i hauran de tindre la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC i s'haurà de garantir que en cap cas supere els 300ºC.  
c) Les mesures es realitzaran en les condicions habituals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca. Per als forns de fusió de frites el mesurament es realitzarà en les condicions de l'emissió, mentre que per a la resta de focus en què produïsca combustió, s'aplicarà un contingut d'oxigen del 18%.  
e) Les mesures de fluor es realitzaran amb sondes de tefló o material teflonat, o d'un material resistent a l'atac àcid, d'acord amb la norma ISO 15.713:2006.  
Una vegada executats els futurs focus, s'haurà de comprovar el compliment dels valors límit d'emissió establits en aquesta autorització com també presentar davant de la Direcció General per al Canvi Climàtic un informe amb els resultats dels mesuraments realitzats per ECMQA.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica una vegada executades les ampliacions, almenys cada cinc anys, d'acord amb l'article 37 de la Llei 7/2002, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets, que estaran a la disposició de l'administració.  
3. Abocaments   
S'actuarà segons allò especificat en el projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
3.1. Aigües residuals i pluvials  
Les aigües residuals de l'activitat industrial procedeixen de la planta de plàstics, planta de colors, planta de frites, plantes de producció de tintes ceràmiques, laboratoris i torres de refrigeració. Una part del volum generat s'acumula en basses abans de ser sotmés a un tractament depurador i posteriorment s'aboca a la xarxa publica de clavegueram. L'altra part del volum generat, procedent d'escorregudes-purgues, s'aboca juntament amb les aigües depurades a la xarxa de clavegueram municipal.  
Actualment, hi ha un sistema de depuració situat en la planta de frites i un altre en la planta de colors. El sistema de la planta de frites consisteix en un tractament fisicoquímic amb una etapa final d'eliminació de bor per intercanvi iònic per mitjà de resines. Aquest sistema de depuració es comparteix amb els laboratoris generals. La depuradora de colors no es modifica i té les mateixes etapes que la depuradora de frites, sense el tractament del bor.  
En el nou edifici de la secció d'esmalts, es projecta una depuradora d'idèntiques característiques a la descrita per a la planta de frites.  
Els residus generats per les neteges són retirats per un gestor autoritzat.  
Les aigües residuals domèstiques es condueixen directament al clavegueram municipal. A l'eixida dels pavellons de serveis sanitaris es disposen de fosses clarificadores amb l'únic fi de disgregar els sòlids i facilitar la circulació per les canalitzacions.  
La instal·lació disposa d'una xarxa separadora per a aigües pluvials i per a aigües residuals, sanitàries i industrials com també del certificat de connexió a la xarxa de sanejament de l'Ajuntament d'Almassora i d'un informe favorable, emés per l'ens encarregat de la gestió de la depuradora de destinació, subjecte al compliment d'algunes condicions, sobre la connexió de l'abocament.  
3.2. Control  
  
\* \* \* \* \*  
1. El titular haurà de mantenir tots els abocaments de les aigües residuals generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte al domini públic hidràulic.  
2. Anualment haurà d'aportar totes les factures de retirada o els justificants acreditatius de la retirada de les aigües residuals que s'emmagatzemen en un depòsit impermeable per al posterior tractament per un gestor autoritzat, de manera que aquestes siguen coincidents amb el volum generat.  
3. El titular de l'activitat està obligat al manteniment adequat de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
4. La línia o les línies d'aigua de l'activitat susceptibles de generar abocaments d'aigües residuals no han de disposar de cap sistema d'alleugeriment capaç de generar abocament continu o discontinu, ni directe o indirecte al domini públic hidràulic.  
5. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
6. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
7. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.3. Altres condicions de l'abocament a clavegueram  
Segons informe de l'Entitat de Sanejament d'Aigües (EPSAR), l'empresa haurà d'establir el següent pla d'autocontrols analítics sobre l'abocament, en el qual es caracteritzaran els següents paràmetres, amb la periodicitat indicada:  
En tots els casos les mostres seran integrades durant 24 hores i es prendran en l'arqueta de registre. Les anàlisis seran efectuades per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi seran remesos a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Quant a l'afecció que l'abocament de les aigües residuals generades puga generar sobre el funcionament del sistema de tractament de l'estació depuradora d'Almassora i, per tant, sobre la qualitat del seu efluent, no és significativa mentre es mantinguen els límits establits per l'autorització d'abocament emés a favor de l'esmentada estació depuradora, així com els nivells de contaminació influentes en aquesta.  
En aquest sentit, i en relació amb els nivells de salinitat de les aigües residuals abocades per l'empresa, s'haurà d'establir que en el cas que això siga necessari, l'empresa haurà d'adequar els esmentats nivells per a garantir el compliment dels objectius de qualitat que estableix la Confederació Hidrogràfica del Xúquer en la corresponent autorització d'abocament a favor de l'estació depuradora d'Almassora.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa haurà de presentar en un termini inferior a tres mesos a partir de la concessió de l'autorització ambiental integrada, nous informes preliminars de situació del sòl, d'acord amb l'informe del Servei de Residus Urbans i segons el que estableix l'esmentat Reial decret 9/2005.   
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Ferro Spain, SA per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu amb les distintes ampliacions detallat en l'annex I siga de l'entorn de 160.704 t/any de frites, 20.000 t/any d'esmalts, 25.958 t/any de colors inorgànics, 352 t/any de tintes ceràmiques, 9.611 t/any de termoset i 28.403 t/any de termoplàstics.   
  
L'esmentat centre productiu es manté inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.   
Els residus perillosos i els no perillosos que es generen s'han de lliurar a gestors que disposen de la corresponent autorització administrativa per a la seua gestió.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Així mateix, en relació amb l'emmagatzemament de residus en la zona habilitada per a això, s'hauran d'ubicar els residus perillosos de pols de filtres (de referència 6 i 16 segons el projecte bàsic) en zona ensostrada ja que l'embalatge per mitjà d'enfardellament no en garanteix la impermeabilitat.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids o de les matèries primeres. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la seua destinació i la relació que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
5.2. Gestió de residus  
S'autoritza Ferro Spain, SA per a realitzar l'operació de gestió D9 (tractament fisicoquímic), de les aigües residuals de la planta que té a Nules, sempre que la seua capacitat de tractament anual siga de l'entorn de la magnitud que a continuació es detalla:  
El transport d'aquestes aigües s'haurà de realitzar per mitjà de transportista o gestor autoritzat.  
6. Mesures que s'han d'adoptar en situacions diferents a les normals que poduen afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar els següents:  
Causes de l'incident.  
Hora en què es va produir i la seua duració.  
Característiques de l'emissió o abocament.  
Mesures correctores adoptades.  
Hora i forma en què es va comunicar el succés.  
Així mateix, quan es determine el tancament definitiu s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 6 de febrer de 2008.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
9. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 26 de juny de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Ferro Spain, SA es dedica a la fabricació de frites, esmalts, colors inorgànics, composicions vítries d'impressió, tintes ceràmiques i plàstics, amb una capacitat de producció de 160.704 t/any de frites, 140.800 t/any de composicions vítries, 20.000 t/any d'esmalts, 25.958 t/any de colors inorgànics, 352 t/any de tintes ceràmiques, 9.611 t/any de termoset i 28.403 t/any de termoplàstics, a les seues instal·lacions ubicades a Almassora (Castelló).  
Les instal·lacions consten de les plantes següents:  
La planta de frites, que està composta per tres seccions, cada una de les quals fabrica frites, incompostos i esmalts. Els incompostos i els esmalts reben el nom de composicions vítries d'impressió.  
La planta de colors on es produeixen els colors inorgànics, tintes ceràmiques i sals solubles.  
La planta de plàstics on es produeix termoset i termoplàstic.  
Per a l'exercici de l'activitat s'utilitza energia elèctrica i tèrmica a partir de l'ús com a combustible del gas natural. L'energia elèctrica es consumeix principalment en els forns de frites i el gas natural s'empra com a font d'energia en els forns que no són elèctrics.  
La major part de l'aigua utilitzada prové del pou d'aigua subterrània ubicat als mateixos terrenys de la instal·lació. A més, es consumeix aigua procedent de la xarxa d'abastiment públic destinada a complementar el subministrament als lavabos, vestidors i neteges.  
La instal·lació disposa d'una xarxa separadora per a aigües pluvials i aigües residuals (sanitàries i industrials).  
Les aigües residuals domèstiques es condueixen fins a les fosses clarificadores on els llots sèptics són recollits per un gestor autoritzat i les aigües residuals s'aboquen al clavegueram municipal, igual que les aigües pluvials.  
Una part del volum generat de les aigües residuals de l'activitat industrial s'acumula en basses abans de ser sotmesa a un tractament depurador i posteriorment s'aboca a la xarxa publica de clavegueram. L'altra part del volum generat, procedent d'escorregudes-purgues s'aboca juntament amb les aigües depurades a la xarxa de clavegueram municipal.  
Actualment, hi ha un sistema de depuració situat en la planta de frites i un altre en la planta de colors. El sistema de la planta de frites consisteix en un tractament fisicoquímic amb una etapa final d'eliminació de bor per intercanvi iònic per mitjà de resines. La depuradora de colors no es modifica i té les mateixes etapes que la depuradora de frites, sense el tractament del bor. En el nou edifici de la secció d'esmalts, es projecta una depuradora d'idèntiques característiques a la descrita per a la planta de frites.  
Respecte als sistemes correctors d'emissions a l'atmosfera, es troben instal·lats sistemes de depuració de fums dotats d'intercanviador i filtres de mànegues per a la depuració de partícules en els forns de frites. Així mateix, a les zones susceptibles que s'hi genere pols, també s'instal·len filtres de mànegues i tots els focus diposen de xemeneies d'evacuació a l'exterior de les emissions.   
Els residus generats en les distintes seccions de les plantes productives se separen, segons els distints tipus de residu, i es depositen provisionalment en llocs destinats a aquest efecte en les diferents plantes. No es fan pretractaments ni tractaments in situ. Tots els residus són retirats per una empresa gestora autoritzada.